Lav et referat af nedenstående tekst:

Tekst:
Det bliver efter al sandsynlighed 18-årige Theo Sander, der fredag aften vogter målet, når AaB tager imod AGF i forårspremieren i 3F Superligaen. I vinterens transfervindue hentede AaB ellers den tyske U21-landsholdsmålmand Nico Mantl i den østrigske storklub Red Bull Salzburg på en halvårlig lejeaftale som en ekstra gardering, men i den lange vinterpause ligner det, at unge nordjyske Theo Sander har vist sit værd. Selv var hovedpersonen ikke meget for at svare på spekulationerne om, hvem der står mellem stængerne for AaB på fredag. - Det må i snakke med Erik (Hamrén, red. ) om, svarede Theo Sander med et skævt smil. Der gik ellers et sus gennem tilskuerne på Aalborg Portland Park og AaB’s stab fredag eftermiddag, da selv samme Theo Sander måtte humpe fra banen i den sidste træningskamp mod Vendsyssel FF. Her blev Sander støttet fra banen og måtte udgå med en skadet ankel. Efter Sander udgik sad han med stor ispose om anklen i den resterende del af træningskampen, og lignede ikke en der kunne blive klar til første kamp i Superligaen efter vinterpausen. Men onsdag til træning så det godt ud, og Theo Sander var også med i spil til to mål, og da træner Erik Hamrén sluttede træningen, samlede han, det der ligner startopstillingen på fredag, i en rundkreds omkring sig, og der var 18-årige Theo Sander imellem. Det er nu det gælder for AaB – glem alt om tabte træningskampe, sur træning i frostgrader, aflyst træningslejr og aflyste træningskampe på grund af regnvejr. Fredag klokken 19.00 skal spillere, trænerstab og AaB’s fans være stinkende klar på Aalborg Portland Park, når de “hviie“ fra Aarhus kommer på besøg, og her kan AGF med en sejr over AaB sende det aalborgensiske hold et skridt tættere på 1. division. Omvendt kan en sejr til AaB ikke redde klubben for nedrykning, men en sejr kan være det, der skal til for at puste nyt liv i en total kriseramt klub som kun har talt om nedrykning og dårlige resultater, siden AaB tabte den sidste kamp 1-5 til FC Nordsjælland inden vinterpausen i november måned 2022. De tre først kampe mod AGF, FC København og FC Midtjylland ligner ikke just ni point på kontoen, men point skal der til - lige nu - og det er lige nu.

Referat:
Den 18-årige AaB-målmand Theo Sander ligner en, der for alvor har slået sit navn fast i AaB's opstart til forårssæsonen i Superligaen.